section_heading: Nasljedni čimbenici
paragraph_text: Najpouzdaniji dokaz za to je povezanost između MS i specifičnih genetskih promjena, ekspresije antigena klase II glavnog histokompatibilnog kompleksa MHC -  na stanicama u predjelu lezije, definiranih kao DR15 i DQ6. Druga istraživanja su pokazala zaštitno djelovanje pojedinih gena, kao što su HLA-C554 i HLA-DRB1-*11. Nedavne genetske studije pokazale su postojanje 8 do 10 još neizdvojenih genetskih lokusa, potencijalnih kandidata za MS.